Di sesetengah kawasan, lorong memotong turut dipanggil sebagai lorong kenderaan berat, untuk membolehkan kenderaan ringan yang bergerak laju memotong kenderaan berat yang bergerak perlahan tanpa mengganggu aliran trafik dari arah bertentangan. Di kawasan pergunungan yang curam pula, lorong memotong turut dibina sebagai lorong mendaki untuk membolehkan kenderaan berat serta kenderaan yang tidak cukup berkuasa beralih di sebelah tepi tanpa mengganggu aliran trafik bagi arah yang sama. Lorong mendaki bukan hanya terdapat semasa mendaki cerun curam sahaja; ada kalanya lorong mendaki turut dibina di bahagian menuruni cerun curam untuk membolehkan kenderaan berat bergerak perlahan tanpa menyebabkannya hilang kawalan.

Pada masa lampau, Gua Selarong telah digunakan oleh Pangeran Diponegoro sebagai pengkalan gerila dalam perjuangannya melawan penjajahan Belanda. Pangeran Diponegoro kemudian berpindah selepas rumahnya di Tegalrejo diserang dan dibakar hangus oleh Belanda.

Menurut bancian India pada tahun 2001 Ambivali Tarf Wankhal memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 59% lelaki dan 41% wanita mampu membaca. 15% dari populasi berusia di bawah 6 tahun. (2001)

Pengelasan statistik merupakan satu prosedur statistik di mana butiran diletakkan ke dalam kumpulan berdasarkan maklumat kuantitatif mengenai ciri-ciri yang terdapat pada butiran-butiran tersebut (dirujuk sebagai sifat, pembolehubah, ciri dll.) dan berdasarkan set latihan sebelum itu.

Sekolah Menengah Kebangsaan Bidor dibina berdasarkan konsep “build and design” oleh Kementerian Pelajaran Malaysia. Kerja-Kerja pembinaan sekolah ini bermula pada tahun 2001 oleh Syarikat Izoma Sdn. Bhd. yang beribu pejabat di Pulau Pinang sebagai kontraktor utama. Manakala syarikat perundingnya pula (PMC) ialah Ambang Height Sdn. Bhd. Yang beribu pejabat di Kedah.

Sekolah Jenis Kebangsaan (T) Taman Permata atau nama ringkasnya SJK (T) Taman Permata, merupakan sebuah Sekolah Jenis Kebangsaan yang terletak di Taman Permata.

Didalam permainan ini, pemain akan mengawal secara terus watak didalam skrin dari pandangan pihak ketiga untuk berinteraksi dengan orang, objek dan musuh. Tidak seperti permainan terdahulu, pemain boleh mengawai kamera dengan stik analog kanan, membolehkan pandangan sekeliling 360 darjah. Di dalam bandar dan pekan, pemain hanya boleh melihat melalui perspektif Vaan, walaupun watak-watak lain boleh dikawal semasa pertempuran. Dunia Final Fantasy XII telah dipersembah dalam skala asal mengikut saiz watak-watak, tidak sebagai karikatur watak berjalan dalam muka bumi miniatur. Pemain bergerak di dalam dunia dengan berjalan kaki, dengan burung Chocobo, atau dengan pesawat udara. Pemain boleh menyimpan memori permainan kedalam kad memori dengan menggunakan ""save crystal"", kristal memori, dan juga bergerak ke satu-satu lokasi menggunakan ""gate crystals"", kristal teleportasi. Sebuah ""bestiary"" menyimpan maklumat berkaitan dunia Final Fantasy XII.